Titaanien ja Olympolaisten taistelu

Olymposvuoren juurella on Thessalonian tasanko, jonka toisella laidalla kohoaa toinen vuori, nimeltään Othrys. Korkealla Othryksella elivät ylpeät jättiläiset, Kronoksen johtamat titaanit. He olivat rakentaneet sinne suuren linnoituksen, josta käsin he taistelivat Zeuksen johtamia jumalia vastaan. Sotaa oli jatkunut kymmenen vuotta kummankaan puolen pääsemättä niskan päälle. Eräänä päivänä Zeus vapautti satakätiset, kolme giganttia joilla kullakin oli sata kättä ja jotka olivat Gaian ja Uranoksen kauhistuttavimmat lapset. Hän antoi uusille liittolaisilleen nektaria ja ambrosiaa, jumalten ruokaa, ja kun he istuivat syömässä olympialaisten seurassa, Zeus nousi seisomaan ja osoitti sanansa kolmelle veljekselle, joiden nimet olivat Kottos, Gyes ja Obriareos:

”Kuunelkaahan nyt minua, te Gaian ja Uranoksen lapset, ja sallikaa minun kertoa mitä todella ajattelen. Me olemme taistelleet titaaniveljiänne ja –siskojanne vastaan vuosikausia; voitto tuo meille täyden vallan. Korvaatteko te nyt meille sen, että vapautimme teidät vuosia kestäneestä vankeudestanne pimeydessä maan alla? Sallikaa meidän nähdä, miten käytätte hyväksenne noita sataa kättänne, kun käsittelette miekkoja ja keihäitä titaaneja vastaan.”

Kottos nousi heti seisomaan ja vastasi yhdestä viidestäkymmenestä suustaan:

”Te olette todellakin meidän ystävämme, suuri Zeus. Teidän ei tarvitse muistuttaa meitä ajasta, jonka vietimme synkässä vankilassamme julman Kronoksen nöyryyttäminä ja kykenettöminä hyödyntämään suuria voimiamme. Voimme nähdä, että teillä on runsaasti viisautta ja syvällisiä ymmärtämystä, joita olette käyttännyt pelastaaksenne kuolemattomat vakavasta vaarasta, ja nyt olette tuoneet meidät kolme pimeydestä valoon ja me olemme ikuisesti kiitollisuuden velassa. Osoittaaksemme kiitollisuutemme me pidämme huolen siitä, että saavutatte lopullisen voiton titaaneista; sinä päivänä tulee olemaan kauhistuttava verenvuodatus ja suuri teurastus.

C:\Program Files (x86)\Microsoft Office\MEDIA\CAGCAT10\j0088542.wmf

Suuren pöydän ympärillä istuvat olympolaiset jumalat osoittivat suosiotaan puheelle ja kohottaen nektarimaljojaan joivat maljoja omituisten uusien liittolaistensa kanssa. Ajatus voitosta niin monien vuosien jälkeen innosti taisteluhalua heidän sydämissään ja satakätiset johtivat hyökkäystä yli Thessalian tasangon titaanien linnoitusta vastaan. He hylkäsivät jumalten antamat miekat ja keihäät havaittuaan, ettei niistä ole ollut juurikaan hyötyä titaanien rakentamia vahvoja muureja vastaan. Sen sijaan he repivät vuoresta kokonaisia kallionlohkareita ja sinkosivat nämä karkeat mutta tehokkaat heittoaseet titaanien puolustusmuureille. Titaanit maksoivat puolestaan samalla mitalla, eivätkä koskaan maa, meri ja taivas ole olleet niin lähellä romahtamista kuin tuona päivänä. Taisteluhuudot ravistelivat Olympoksen huippua ja kaikuivat alas Tartaroksen pimeisiin syvyyksiin ja takaisin ylös taivaisiin; jopa tähdetkin tärisivät.

Kun Zeus näki, että hänen loistava temppelinsä, jonka Hefaistos oli rakentanut, oli vaarassa välittömästi romahtaa, hän vihastui ja käytti ensimmäisen kerran kaikkia voimiaan. Hän oli pelottavan näköinen kurkottaessaan tähtitaivaista salamoineen. Raivo silmissään hän tuli ulos Olympoksen valtavista porteista ja sokaisevat salamat välkehtivät hänen majesteettisen vartalonsa ympärillä kun hän marssi tasangon poikki. Mikään ei ollut turvassa hänen hävitykseltään tuona päivänä; elämän antavaan maahan jäivät hänen polttavat jalanjälkensä ja tuli rätisi metsissä hänen ohi kulkiessaan. Pian liekkejä oli kaikkialla ja ne nuolivat tasaista maata ja huiskivat taivaita; jos olisi ollut näkemässä, olisi voinut katsoa kuilun syvimpiin osiin, niin kirkas oli tulinen loiste, niin mahtava kuumuus. Kuului valtava rysähdys kuin Uranos olisi romahtanut koko painollaan Gaian päälle ja tuulet puhalsivat joka taholta ylistäen Zeuksen suuruutta. Saadakseen taistelun suunnan muuttumaan satakätiset ottivat kiven kuhunkin käteensä ja pian 300 kiveä pimensi taivaan viuhuessaan alas linnoituksessaan olevien titaanien niskaan. Nämä eivät enää kestäneet ankaraa hyökkäystä ja jumalat ajoivat heidät alas vuorelta ja edelleen maan alle pimeään Tartarokseen, joka on yhtä kaukana maan alla kuin taivas on maan päältä – maan päältä pudotetulta vaskialasimelta menee kymmenen päivää ennen kuin se tapaa Tartaroksen pohjan.

Manala ja sen asukkaat

Tartaros on kuin valtava ruukku, jota ympäröi kolme pilkkopimeää kerrosta ja vaskinen tulppa estää titaanien pääsyn takaisin maan päälle. Kottos, Gyes ja urhoollinen Obriareos seisovat vartiossa ja kertovat sisäpuolella olevan voimakkaita tuulenpuuskia, ainut aistimus kammottavassa pimeydessä; edes jumalat eivät mielellään ajattele koko paikkaa. Lähistöllä on Nyksin (Yön) synkkä talo paksuine, mustine verhoineen. Päivisin Nyks asuu talossaan, mutta öisin hän lähtee sieltä ja tervehtii tytärtään Hemeraa (Päivää), jonka hän ohittaa tämän palatessa taloon, jonka he jakavat, mutta josta heitä ei koskaan tapaa yhdessä. Sillä aikaa kun Hemera kuljettaa valoa ympäri maata, Nyks istuu kotona leijuen lastensa, kauniin ja nuoren Hypnoksen (Unen) ja tämän ruman, vanhemman veljen Thanatoksen (Kuoleman), yllä. Helios ei näe koskaan heitä kumpaakaan: Hypnos liikkuu ääneti meren ja maan yli ja hän on ystävällinen ja lempeä ihmisiä kohtaan; mutta rautasydäminen ja vaskisieluinen Thanatos astelee sattumanvaraisesti ympäriinsä ja tuhoaa jokaisen kohtaamansa.

C:\Program Files (x86)\Microsoft Office\MEDIA\CAGCAT10\j0088542.wmf

Loistavassa palatsissa, jossa hopeiset pylväät tukevat pitkissä kivistä tehtyä kattoa, asuu Styks, jumalatar, joka saa kuolemattomatkin vapisemaan; sillä on Olympoksen jumalien kesken vallitsee riitaa tai kun jota kuta heistä syytetään valehtelusta. Zeus lähettää sateenkaarivartaloisen Iriksen alas manalan syvyyksiin noutamaan jumalten suurta valaa Styks-virrasta (jonka kautta jumalat vannovat). Styks saa vetensä korkealta vuorelta, mistä se ryöppyää alas jyrkkää kalliota; pohjalla Iris kokoaa veden kultaiseen ruukkuun. Jokainen jumala, joka rikkoo pyhän veden ääressä vannotun valan, voi odottaa joutuvansa makaamaan koomassa hengittämättä vuoden ajan koskematta nektariin ja ambrosiaan; ja se on vain ordaalin (jumalantuomio) alku, sillä kooman jälkeen hänet karkotetaan Olympoksen lumiselta huipulta. Vasta yhdeksän vuoden jälkeen hän voi taas liittyä aterioimaan kuolemattomien seuraan.

Zeus taistelee Tyfonin kanssa

Kun Zeus oli karkottanut titaanit taivaasta ja maan päältä, seurasi lyhyt rauhan aika, jolloin kytevät maat ja metsät yrittivät toipua taistelun jäljiltä. Mutta Gaia päätti saada vielä yhden lapsen kultaisen Afroditen innoittamana ja tällä kertaa synkän Tartaroksen kanssa. Lapsi sai nimekseen Tyfon ja hän oli kauhistuttavimpia olentoja: sata käärmemistä päätä, joissa oli lipovat mustat kielet ja kulmakarvojen alla tulta tuikkivat häijyt silmät; mutta pelottavinta olivat eri päistä lähtevät erilaiset äänet. Joskus saattoi kuulla valtavan härän mylvinnän, toisinaan villileijonan karjunnan tai ajokoiralauman haukunnan; ja toisinaan hän päästi ilmoille kristallinkirkkaita ääniä jumalien korville tai kaikki päät sihisevät yhdessä kaikuen ympäröivillä vuorilla. Tällä Gaian ja Tartaroksen ylpeällä pojalla oli suuri intohimo – ei vähäisempi kuin halu hallita taivasta ja maata.

Onnekseen Zeus sai tietoonsa hänen juonittelunsa ja lähti toistamiseen puolustamaan Olymposta. Jälleen kerran maa ja taivas kaikuivat hänen jyrinästään ja jopa tummanpurppurainen meri valastui, kun Tyfon-jättiläinen taisteli Zeus-jumalaa vastaan tulisella hengityksellään. Maan alla itse Haades vapisi pelosta ja myös alhaalla Tartaroksessa olevat Kronos ja titaanit kuulivat taistelun pelottavan kumun. Zeus seisoi Olympoksella ja kurkotti taivaalta salamiaan ja ukonnuoliaan. Äkkiä hän hypähti alas vuorelta pedon selkään ja iski tätä yhä uudelleen ja uudelleen. Tyfon heikkeni vähitellen ja kun hän kaatui maahan, hänen äitinsä Gaia voihkaisi hänen valtavan painonsa alla. Kilometrien säteellä maa syttyi tuleen hänen rampautuneen ruumiinsa kuumuudesta, paikoitellen maa suli kuin tina metallityöläisten sulatusastioissa tai kuten rauta sulaa Hefaistuksen käsissä. Ennen kuin enempää vahinkoa pääsi tapahtumaan. Zeus sinkosi raskaan ruumiin alas Tartarokseen – hieno kumppani titaaneille. Tyfon tuo voimakkaita tuulia ja hävitystä merimiehille ja hänen hirmumyrskynsä tuhoavat myös ihmisten aikaansaannoksia; hänen tuulispäänsä kiskovat juurineen maasta viljan ja kukat, ja ilma täyttyy pölystä.